<classify> MAOFISA elimu mkoa na wilaya wameagizwa kuhakikisha walimu wenye taaluma ya kufundisha wanafunzi wenye mahitaji maalumu walioko shule za kawaida, kuwahamishia kwenye shule zinazotoa elimu maalumu.Naibu Waziri, Ofisi ya Rais, Tawala za Mikoa na Serikali za Mitaa Tamisemi, Joseph Kakunda ametoa agizo hilo jijini Dodoma kwenye kikao maalum cha kazi kwa watendaji wa elimu katika ngazi ya taifa, mikoa na Halmashauri.Katika kikao hicho za siku mbili, Kakunda amesema hadi kufika Desemba mwaka huu, walimu hao ambao wako kwenye shule za kawaida wanatakiwa wawe wamehamishwa kwenda kufundisha kwenye shule za elimu maalumu lengo likiwa ni kuondoa upungufu wa walimu hao.Naagiza ikifika Desemba wale walimu wa elimu maalumu wafanyiwe utaratibu wa kuhamishiwa kwenye shule zenye wanafunzi wenye mahitaji maalumu, uhamisho huo hautawahusu wale ambao wamefikia ngazi ya Mwalimu Mkuu au Msaidizi, amesema.Aidha, Kakunda amewataka maofisa elimu ngazi zote kutumia viongozi wa vijiji ili kuwafichua watoto wenye mahitaji maalumu ambao wanafichwa na familia zao ili wajiunge na shule.Akizungumzia suala la kuchangia maendeleo ya shule, Kakunda alisema suala hilo ni lazima liwe shirikishi na uchangiaji uhusishe wananchi wote wa eneo husika na si kwa walio na wanafuzi katika shule husika.  <topic>: KITAIFA 